ישיבת מליאה, כנסת 24, פרוטוקול מספר 29, 2021-06-14 00:00

מיקי לוי: חבריי חברי הכנסת, היום יום שני, ד' בתמוז התשפ"א, 14 ביני 2021.

מיקי לוי: אני מתכבד לפתוח את ישיבת הכנסת.

מיקי לוי: הודעה למזכירת הכנסת, בבקשה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לדיון מוקדם – החל בהצעת חוק פ/1463/24 וכלה בהצעת חוק פ/1508/24:

ירדנה מלר-הורוביץ: הצעת חוק שעות עבודה ומנוחה (תיקון – קיצור שבוע העבודה), התשפ"א–2021, מאת חברי הכנסת עאידה תומא סלימאן, עופר כסיף ואיימן עודה; הצעת חוק הדיינים (תיקון – מינוי דיין עמית בבית הדין הרבני הגדול), התשפ"א–2021, מאת חברי הכנסת משה גפני, יעקב אשר ויצחק פינדרוס; הצעת חוק הביטוח הלאומי (תיקון – תשלום גמלה לשמירת היריון בעד כל התקופה), התשפ"א–2021, מאת חברי הכנסת עאידה תומא סלימאן, עופר כסיף, סמי אבו שחאדה ואחמד טיבי; הצעת חוק הרשות הלאומית למאבק בעוני, התשפ"א–2021, מאת חברת הכנסת מיכל וולדיגר; הצעת חוק הלוואות לשכר לימוד (תיקון – הלוואה ללא ריבית), התשפ"א–2021, מאת חברי הכנסת אחמד טיבי ואוסאמה סעדי; הצעת חוק שיפוט בתי דין דתיים (בוררות), התשפ"א–2021, מאת חברי הכנסת משה גפני, יעקב אשר, יצחק פינדרוס וינון אזולאי; הצעת חוק זכויות החולה (תיקון – הכנסת מזון למוסדות רפואיים בחג הפסח), התשפ"א–2021, מאת חברי הכנסת משה גפני, יעקב אשר, יצחק פינדרוס וינון אזולאי; הצעת חוק שכר מינימום לחיילים בשירות סדיר, התשפ"א–2021, מאת חבר הכנסת מוסי רז; הצעת חוק מעונות יום שיקומיים (תיקון – טיפולים לפעוט עם מוגבלות מחוץ למעון היום השיקומי), התשפ"א–2021, מאת חבר הכנסת יוראי להב הרצנו; הצעת חוק החזרת תושבי בירעם ואיקרית לבתיהם, התשפ"א–2021, מאת חברת הכנסת עאידה תומא סלימאן; הצעת חוק רמת הגולן (תיקון – ביטול החוק), התשפ"א–2021, מאת חבר הכנסת סמי אבו שחאדה; הצעת חוק הפיקוח על יצוא ביטחוני (תיקון – הגבלות על יצוא ביטחוני לכוחות ביטחון שביצעו הפרות חמורות של זכויות אדם), התשפ"א–2021, מאת חברי הכנסת עופר כסיף ועאידה תומא סלימאן; הצעת חוק זיכרון השואה והגבורה – יד ושם (תיקון – הגבלות ביקורים של נציגים זרים המעורבים או תומכים בפשעים נגד האנושות, פשעי מלחמה והפרות חמורות של זכויות אדם), התשפ"א–2021, מאת חבר הכנסת עופר כסיף; הצעת חוק התכנון והבנייה (תיקון מס' 116) (תיקון – ביטול החוק), התשפ"א–2021, מאת חבר הכנסת ווליד טאהא; הצעת חוק לעידוד הקמת מרחבים מוגנים דירתיים, התשפ"א–2021,

ירדנה מלר-הורוביץ: מאת חברי הכנסת אבי דיכטר, מירב בן ארי, שלמה קרעי, ישראל אייכלר, יעל רון בן משה, יאיר גולן, זאב בנימין בגין, שרן מרים השכל, יעקב מרגי, ניר ברקת וינון אזולאי; הצעת חוק ההתגוננות האזרחית (תיקון – פיקוח על מקלטים משותפים), התשפ"א–2021, מאת חברי הכנסת אבי דיכטר, נירה שפק, שלמה קרעי, יעל רון בן משה, יאיר גולן, זאב בנימין בגין, שרן מרים השכל, מירב בן ארי, יעקב מרגי, ניר ברקת וינון אזולאי; הצעת חוק הרשתות החברתיות, התשפ"א–2021, מאת חברי הכנסת גלית דיסטל אטבריאן, שלמה קרעי, עמיחי שיקלי וקבוצת חברי הכנסת; הצעת חוק הממשלה (תיקון – הקדמת מועד פרסום הסכמים קואליציוניים), התשפ"א–2021, מאת חברת הכנסת קרן ברק; הצעת חוק-יסוד: הממשלה (תיקון – הגבלת מספר שרים וסגני שרים), מאת חבר הכנסת אופיר כץ; הצעת חוק בתי המשפט (תיקון – הצבעה גלויה) (הוראת שעה), התשפ"א–2021, מאת חברי הכנסת עידית סילמן ובועז טופורובסקי; הצעת חוק התאמת טפסים ממשלתיים (פרטי הורים), התשפ"א–2021, מאת חברי הכנסת משה גפני, יעקב אשר, יצחק פינדרוס וינון אזולאי; הצעת חוק האזרחות (תיקון – הוראות לעניין בקשת התאזרחות של בעל ואישה), התשפ"א–2021, מאת חברי הכנסת יוליה מלינובסקי, יבגני סובה, אלי אבידר ואלכס קושניר; הצעת חוק איסור פרסומת והגבלת השיווק של מוצרי טבק ועישון (תיקון – ביטול החרגת העיתונות המודפסת), התשפ"א–2021, מאת חבר הכנסת מוסי רז; הצעת חוק-יסוד: הממשלה (תיקון – חובת אמונים לציבור הבוחרים), מאת חברי הכנסת יעקב אשר, משה גפני, יצחק פינדרוס, ישראל אייכלר, ינון אזולאי, אוריאל בוסו, חיים ביטון, מיכאל מלכיאלי ומכלוף מיקי זוהר; הצעת חוק העונשין (תיקון – איסור שידול קטינים להוצאה בשאלה), התשפ"א–2021, מאת חבר הכנסת ישראל אייכלר; הצעת חוק ברית הזוגיות לחסרי דת (תיקון – הרחבת רישום בני זוג), התשפ"א–2021, מאת חברי הכנסת יוליה מלינובסקי, יבגני סובה, אלי אבידר ואלכס קושניר; הצעת חוק ביטוח בריאות ממלכתי (תיקון – העברת תיק רפואי במעבר בין קופות),

ירדנה מלר-הורוביץ: התשפ"א–2021, מאת חברי הכנסת מיכאל מלכיאלי, עידית סילמן, מיכל וולדיגר, חוה אתי עטייה, מירב בן ארי, אורית מלכה סטרוק, אמילי חיה מואטי, אוריאל בוסו ואיתמר בן גביר; הצעת חוק המועצה לענף הלול (ייצור ושיווק) (תיקון – סימון ביצים), התשפ"א–2021, מאת חברי הכנסת יוראי להב הרצנו ומוסי רז; הצעת חוק-יסוד: השוויון, מאת חברי הכנסת עופר כסיף, איימן עודה, סמי אבו שחאדה ועאידה תומא סלימאן; הצעת חוק חובת דיווח שנתי על מצב הטבע והמגוון הביולוגי בישראל, התשפ"א–2021, מאת חבר הכנסת יוראי להב הרצנו; הצעת חוק הביטוח הלאומי (תיקון – הכפלת קצבת הילדים בחודשי החגים), התשפ"א–2021, מאת חברי הכנסת ישראל אייכלר, מיכאל מלכיאלי, משה אבוטבול, שלמה קרעי ועופר כסיף; הצעת חוק הבטחת הכנסה (תיקון – גמלאות להורה עצמאי), התשפ"א–2021, מאת חברי הכנסת עאידה תומא סלימאן, איימן עודה ועופר כסיף; הצעת חוק הביטוח הלאומי (תיקון – גמלה בשל דיכאון לאחר לידה), התשפ"א–2021, מאת חברי הכנסת עאידה תומא סלימאן, עופר כסיף ואיימן עודה; הצעת חוק התאמת אופן ההעסקה של מטפלות במשפחתונים המפוקחים על ידי האגף למעונות יום ומשפחתונים במשרד העבודה, הרווחה והשירותים החברתיים, התשפ"א–2021, מאת חברי הכנסת משה גפני, יעקב אשר, יצחק פינדרוס וינון אזולאי; הצעת חוק הכנסת (תיקון – התפלגות ארבעה חברי כנסת מסיעתם), התשפ"א–2021, מאת חברי הכנסת עידית סילמן ובועז טופורובסקי; הצעת חוק הכנסת (תיקון – כללי אתיקה לשדלנים), התשפ"א–2021, מאת חבר הכנסת מוסי רז; הצעת חוק גמול כספי לחברי מועצה, התשפ"א–2021 , מאת חבר הכנסת איתן גינזבורג; הצעת חוק הדיינים (תיקון – אופן הבטחת הייצוג ההולם לנשים בוועדה), התשפ"א–2021, מאת חברי הכנסת עידית סילמן ובועז טופורובסקי; הצעת חוק איסור טיפולי המרה לקטין, התשפ"א–2021, מאת חבר הכנסת איתן גינזבורג; הצעת חוק עבודת נשים (תיקון – תקופת לידה והורות לגבר), התשפ"א–2021, מאת חבר הכנסת איתן גינזבורג; הצעת חוק הגנת הצרכן (תיקון – שינוי פרטים בכרטיס טיסה או בכרטיס לשיט), התשפ"א–2021, מאת חבר הכנסת איתן גינזבורג;

ירדנה מלר-הורוביץ: הצעת חוק המוזיאונים (תיקון – מוזיאונים להנצחה ולהנחלה של זכר השואה והגבורה), התשפ"א–2021, מאת חבר הכנסת איתן גינזבורג; הצעת חוק-יסוד: ממשלת חילופים (תיקוני חקיקה), מאת חברי הכנסת עידית סילמן ובועז טופורובסקי; הצעת חוק בית המשפט לענייני משפחה (תיקון – בני זוג מאותו המין), התשפ"א–2021, מאת חבר הכנסת איתן גינזבורג; הצעת חוק עבודת נשים (תיקון – הוספת חלקו של חודש במניין), התשפ"א–2021, מאת חבר הכנסת איתן גינזבורג; הצעת חוק-יסוד: משק המדינה (תיקון – בחירה בין תקציב חד-שנתי לדו-שנתי), מאת חברי הכנסת עידית סילמן ובועז טופורובסקי.

ירדנה מלר-הורוביץ: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות במקומות עבודה) (תיקון מס' 12), התשפ"א–2021; תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות בתחום התחבורה) (תיקון מס' 14), התשפ"א–2021.

ירדנה מלר-הורוביץ: תודה.

מיקי לוי: תודה רבה למזכירת הכנסת.

מיקי לוי: הודעה לחברת הכנסת עידית סילמן, יו"ר הוועדה המסדרת, בבקשה.

הוועדה המסדרת): היושב-ראש, חברי הכנסת, אבקש להודיע על חילופי אישים בוועדות הבאות: בוועדה המסדרת: מטעם סיעת יש עתיד – במקום חברת הכנסת קארין אלהרר יכהן חבר הכנסת יוראי להב הרצנו, ובמקום חבר הכנסת עידן רול יכהן חבר הכנסת רון כץ; מטעם סיעת כחול לבן – במקום חברת הכנסת אמילי חיה מואטי יכהן חבר הכנסת איתן גינזבורג; מטעם סיעת ימינה – במקום חבר הכנסת מתן כהנא יכהן חבר הכנסת ניר אורבך; מטעם סיעת ישראל ביתנו – במקום חבר הכנסת עודד פורר יכהן חבר הכנסת יבגני סובה; מטעם סיעת תקווה חדשה – במקום חבר הכנסת זאב אלקין תכהן חברת הכנסת שרן מרים השכל, ובמקום חבר הכנסת יועז הנדל יכהן חבר הכנסת זאב בנימין בגין.

הוועדה המסדרת): בוועדה הזמנית לענייני כספים: מטעם סיעת יש עתיד – במקום חבר הכנסת מיקי לוי יכהן חבר הכנסת ולדימיר בליאק, ובמקום חבר הכנסת יואב סגלוביץ' תכהן חברת הכנסת מירב בן ארי; מטעם סיעת ימינה – חברת הכנסת עידית סילמן תכהן כממלאת מקום קבועה בוועדה במקום חבר הכנסת אביר קארה; מטעם סיעת ישראל ביתנו – במקום חבר הכנסת עודד פורר יכהן חבר הכנסת אלכס קושניר.

הוועדה המסדרת): בוועדה הזמנית לענייני חוץ וביטחון: מטעם סיעת יש עתיד – במקום חברת הכנסת אורנה ברביבאי יכהן חבר הכנסת בועז טופורובסקי, ובמקום חבר הכנסת אלעזר שטרן תכהן חברת הכנסת נירה שפק.

הוועדה המסדרת): כמו כן, חברי הכנסת רון כץ ויוראי להב הרצנו יכהנו כממלאי מקום קבועים בוועדה; מטעם סיעת כחול לבן – במקום חברת הכנסת יעל רון בן משה יכהן חבר הכנסת אלון שוסטר.

הוועדה המסדרת): כמו כן, חבר הכנסת איתן גינזבורג יכהן כממלא מקום קבוע בוועדה; מטעם סיעת ימינה – במקום חבר הכנסת מתן כהנא יכהן חבר הכנסת ניר אורבך.

הוועדה המסדרת): כמו כן, חברת הכנסת עידית סילמן תכהן כממלאת מקום קבועה בוועדה במקום חבר הכנסת עמיחי שיקלי; מטעם סיעת העבודה – במקום חבר הכנסת עמר בר לב תכהן חברת הכנסת אמילי חיה מואטי.

הוועדה המסדרת): כמו כן, חבר הכנסת רם שפע יכהן כממלא מקום קבוע בוועדה; מטעם סיעת תקווה חדשה – במקום חבר הכנסת גדעון סער תכהן חברת הכנסת שרן מרים השכל.

הוועדה המסדרת): תודה.

מיקי לוי: תודה רבה לך.

מיקי לוי: אנחנו נעבור לנאומים בני דקה.

מיקי לוי: חברת הכנסת יוליה מלינובסקי.

קריאה: – – –

מיקי לוי: אין בעיה.

מיקי לוי: אין בעיה.

קריאה: הוא חדש באופוזיציה.

מיקי לוי: תודה רבה.

מיקי לוי: חברת הכנסת דיסטל – איננה נוכחת; חבר הכנסת שטרן – איננו נוכח; אוריאל בוסו – איננו נוכח; חבר הכנסת איימן עודה – איננו נוכח; חבר הכנסת ווליד טאהא – איננו נוכח; חברת הכנסת עאידה תומא סלימאן – אינה נוכחת; חבר הכנסת אוסאמה סעדי – אינו נוכח; חבר הכנסת בן גביר – אינו נוכח.

מיקי לוי: חבר הכנסת מעוז, בבקשה.

אבי מעוז: תודה, אדוני היושב-ראש.

אבי מעוז: ברכותיי על כהונתך הרמה.

אבי מעוז: נאום הנדסת תודעה מס' 13, והפעם על ממשלת האחדות.

אבי מעוז: לקרוא לממשלה "ממשלת אחדות" זו הנדסת תודעה; באמת הממשלה הזאת היא ממשלת ההפרדה – הפרדת מדינת ישראל מזהותה היהודית על ידי פגיעה ממוקדת בכל אחד מהמאפיינים של דמותה היהודית של מדינת ישראל: רבנות ראשית, שבת במרחב הציבורי, גיור, כשרות ומעמד המקומות הקדושים, ובראשם הכותל המערבי; הפרדת העם מארצו על ידי הפקרת הנגב והפקרת ההתיישבות הצעירה ביו"ש; הפרדת הציבור החרדי משאר אזרחי ישראל והפרדת תושבי הפריפריה מתושבי המרכז על ידי הטלת וטו כנגד ציבורים רחבים.

אבי מעוז: ואולי על ממשלה כזאת כבר אמר דוד המלך ברוח קודשו: "יתפרדו כל פֹּעֲלֵי אָוֶן".

אבי מעוז: אני ממליץ לאזרחי ישראל להישמר מנפילה בפח הנדסת התודעה הזאת.

אבי מעוז: תודה.

מיקי לוי: תודה רבה.

מיקי לוי: חברת הכנסת מראענה – אינה נוכחת; חבר הכנסת אייכלר – אינו נוכח; חבר הכנסת אבוטבול – אינו נוכח; חבר הכנסת סמי אבו שחאדה – אינו נוכח.

מיקי לוי: חברת הכנסת קטי שטרית, בבקשה.

קריאה: – – – שתי דקות – – –

מיקי לוי: אני לא עצרתי אותו.

מיקי לוי: נתתי לו אפילו יותר.

קטי קטרין שטרית: אדוני היושב-ראש, השבעת הממשלה היא בדרך כלל יום שמח, יום של התרגשות, של ציפייה, יום של תכונה רבתי, של שליחות ועשייה טובה למען העם.

קטי קטרין שטרית: אתמול, עבור חלק גדול מהמדינה זה לא היה יום כזה: אתמול היה יום מלא תקדימים אנטי-דמוקרטיים; יום שבו השנאה ניצחה, התקשרת החילונית הפוסט-ציונית ניצחה, תנועות ה-Crime Minister והדגלים השונים ניצחו, ה"לך" ניצח.

קטי קטרין שטרית: כל כך לא מפתיע למשל שחוק פרסונלי נגד נתניהו מופיע בהסכמים הקואליציוניים, שהרי כל מטרת הקמת ממשלת שנאה זו היא שנאה אובססיבית ולא מוסברת לאדם אחד בלבד.

קטי קטרין שטרית: ממשלת השטנץ שהושבעה אתמול היא ממשלה שכל קווי היסוד שלה הם לא לעשות כלום – לא מדיניות, לא כלכלה, לא שלום, לא משילות, לא יהדות; רק שנאה ושנאה.

קטי קטרין שטרית: זה מה שמאחד שם את כולם.

קטי קטרין שטרית: בחודשים האחרונים שמענו "שינוי", "ריפוי", "אחדות" ועוד – כל כך הרבה מילים יפות של מהלך כל כך מכוער.

קטי קטרין שטרית: ממשלה קוטבית עם כל כך הרבה קצוות שחוברו יחד, בלי שום אידיאולוגיה, בלי שום חזון, בלי שום דרך; קבוצה שחברה לה יחד רק כדי להגשים מטרה אחת: להוריד את האיש שמכהן במשך 12 שנה עם התמיכה הרחבה ביותר בעם.

קטי קטרין שטרית: כל כך הרבה ניגודים הולכים לשבת בשולחן הממשלה; כל כך הרבה ניגודים ייאלצו לקבל החלטות הרות גורל.

קטי קטרין שטרית: הם לא מבינים שהמזרח התיכון זה בעצם ג'ונגל.

קטי קטרין שטרית: מה שקורה פה זה אירוע מוזר, משונה, ייחודי בקנה מידה – אפילו בקנה מידה של הפוליטיקה הישראלית.

קטי קטרין שטרית: באמת שרציתי לברך את הממשלה החדשה, אבל אי-אפשר לברך את יצור הכלאיים שנוצר פה.

קטי קטרין שטרית: אין תקדים לזה, ואנחנו באופוזיציה נילחם בכם ונעשה את כל מה שניתן כדי להפיל את הממשלה הרעה והאנטי-יהודית הזאת.

קטי קטרין שטרית: תודה רבה.

מיקי לוי: תודה רבה, חברת הכנסת שטרית.

מיקי לוי: חברת הכנסת ברק – אינה נוכחת; חבר הכנסת מנסור עבאס – אינו נוכח; חבר הכנסת קושניר – אינו נוכח.

מיקי לוי: חבר הכנסת אופיר אקוניס, בבקשה.

אופיר אקוניס: – – –

מיקי לוי: אני כבר אגיד לך.

מיקי לוי: שלחת לי פתק.

מיקי לוי: לא, אני פשוט לא מצליח להגיע, חבר הכנסת אופיר אקוניס, ידידי, לכל מי ששלח לי הודעות.

מיקי לוי: איתך הסליחה, זה ייקח לי זמן.

אופיר אקוניס: אין לי ספק.

אופיר אקוניס: תודה.

אופיר אקוניס: קודם כול, ברכות, אדוני היושב-ראש.

מיקי לוי: תודה רבה.

אופיר אקוניס: אני בטוח שתקיים את שליחותך כיושב-ראש הכנסת בצורה ממלכתית – – –

קטי קטרין שטרית: אני מצטרפת לברכות.

קטי קטרין שטרית: שכחתי לברך אותך.

אופיר אקוניס: אני גם בשמך, חברת הכנסת קטי שטרית.

אופיר אקוניס: אדוני היושב-ראש, הממשלה הזאת החלה את דרכה ברגל שמאל.

אופיר אקוניס: אני מגיע עכשיו לבניין הזה מגוש עציון, פאר ההתיישבות באזור יהודה, המקום שכולנו הגענו ממנו, מהרי יהודה.

אופיר אקוניס: הממשלה החלה את דרכה ברגל שמאל, משום שאנחנו יודעים שבימים הקרובים או בשבועות הקרובים או בזמן הקרוב הממשל האמריקני יכתיב לממשלה הזאת את מתווה שתי המדינות המסוכן, ובתוכו הקמת מדינת טרור פלסטינית בלב ארצנו ההיסטורית.

אופיר אקוניס: אני מנצל את ההזדמנות – יש כאן שר אחד מהממשלה, שר התרבות והספורט.

אופיר אקוניס: אינני יודע אם הוא תומך בגישה הזאת או לא, אבל אני יוצא מנקודת הנחה שבממשלה הזאת וגם בקבינט המדיני-ביטחוני יש רוב מובהק למתווה שתי המדינות.

אופיר אקוניס: ואני קורא מכאן, זה היום הראשון לפעילותה של הממשלה, לשרים אשר הקימו את ממשלת השמאל הזאת אבל באו מימין המפה הפוליטית, לומר, להצהיר כאן בכנסת, בוושינגטון, במשרדיהם, בכל מקום אפשרי, שהם יתנגדו באופן מובהק ומוחלט למתווה שתי המדינות המסוכן, אשר עלול, אדוני היושב-ראש, להקים מדינת טרור פלסטינית בלב ארצנו.

אופיר אקוניס: תודה.

מיקי לוי: תודה רבה, חבר הכנסת אקוניס.

מיקי לוי: חבר הכנסת אשר, אתה ביקשת?

כן.

מיקי לוי: בבקשה.

אדוני היושב-ראש, קודם כול, ברכותיי לך על תפקיד, ואני בטוח שתעשה את זה בשום שכל, כמו הרבה מאוד דברים שעשית.

זאת הזדמנות טובה גם לומר לך תודה על הרבה שיתופי פעולה שעשית כמיקי לוי, לא רק בפלטפורמה כזאת או אחרת – בעבודה שלך בוועדת הכספים ביחד עם יושב-ראש הוועדה הרב גפני.

אנחנו בהחלט שמחים ומאחלים לך הצלחה גדולה.

אדוני היושב-ראש, אופוזיציה – אולי המטרה הגדולה שבה היא להפיל את הממשלה.

לא סתם, ולא מתוך איזשהם רצונות, אלא מאחר שאנחנו חושבים שהממשלה הזאת, דרכה לא טובה, לא נכונה, וראינו את זה גם בהסכמים, זה התפקיד שלנו.

אבל לא בזה תמו תפקידינו; אנחנו נמשיך להיות כאן לא רק בצעקות, לא רק בפיליבסטרים – גם, אבל נמשיך הלאה בעבודה סיזיפית מול משרדי ממשלה, בחקיקה, בתיקונים, בקבלת קהל, בלשמוע את האנשים ולהמשיך לעזור להם, אנחנו וכל הצוות שיש לכל אחד מאיתנו.

נמשיך להיות כאן בשבילכם, בשביל האזרחים, בשביל הציבור שבחר בנו וגם אלה שלא בחרו בנו.

זה תפקידנו.

אנחנו נעמוד הלאה לרשות הציבור בד בבד עם מלחמה אופוזיציונית קשה, מסורה, ישרה ואחראית.

אנחנו ממשיכים לעבוד בכל נושא, בכל דבר.

זה תפקידנו, זו שליחותנו, ובסייעתא דשמיא נצליח לעשות את זה.

תודה רבה.

מיקי לוי: תודה רבה, חבר הכנסת אשר.

מיקי לוי: חברי הכנסת, יש עוד מישהו?

מיקי לוי: נגלה היום נדיבות.

מיקי לוי: כן, אתם לא רשומים, אני ארשום.

בועז טופורובסקי: – – –

מיקי לוי: לא?

מיקי לוי: רגע, רגע.

מיקי לוי: יכול להיות שאני טועה.

מיקי לוי: אני מתנצל.

מיקי לוי: אה, סליחה.

מיקי לוי: טעות שלי.

מיקי לוי: אני מתנצל.

מיקי לוי: מתחילים.

מיקי לוי: חבר הכנסת פינדרוס, בבקשה.

יצחק פינדרוס: ברכותיי, אדוני היושב-ראש, אני חושב שהבחירה שלך ליושב-ראש מסמלת את מה שמציק לנו בממשלה, ולא בגלל הבחירה שלך.

יצחק פינדרוס: אתה – אני מכיר אותך הרבה שנים – מייצג את מה שאתה מאמין בו, ועושה את זה בנחישות, בתבונה, בנעימות, אבל מאמין במשהו; מה שקרה כאן אתמול זה שאנשים שמאמינים במשהו אחד עשו משהו הפוך.

יצחק פינדרוס: כאן אני רוצה להתייחס, אף שלא יכולתי אתמול, לשר מתן כהנא, למה שהוא אמר לרב גפני כתשובה.

יצחק פינדרוס: הוא שאל את הרב גפני: האם שכבת בשוחה ואמרת קריאת שמע?

יצחק פינדרוס: האם שכבת איתי בשוחה ונטלת ידיים בלי נטלה?

יצחק פינדרוס: פה הטעות: כשאנחנו נמצאים פה, אנחנו מייצגים ערכים, אנחנו לא מייצגים את מה שאנחנו עושים; כמה אני מתפלל בכוונה או לא מתפלל בכוונה – לא זו השאלה של הייצוג שלנו כאן בכנסת.

יצחק פינדרוס: אנחנו מייצגים עמדות.

יצחק פינדרוס: אתה לא יכול לבוא ולייצג עמדה דתית כשאתה התנדבת בצה"ל, כי אתה צריך לייצג את העמדה שלך.

יצחק פינדרוס: וזה סירוס הדבר, זה הסירוס של מה שקרה כאן אתמול בממשלה: באו אנשים שמייצגים משהו אחד ועשו את הדבר ההפוך.

יצחק פינדרוס: מה שנכון לנציגי ציבור זה להתנהג כמוך, אדוני היושב-ראש – לייצג עמדה, לעמוד מאחוריה, וכך אנחנו נעשה בקואליציה או באופוזיציה, כי לכך נשלחנו.

יצחק פינדרוס: תודה רבה.

מיקי לוי: תודה רבה לך, חבר הכנסת פינדרוס.

מיקי לוי: חבר הכנסת הורוביץ, השר הורוביץ – איננו; חבר הכנסת אזולאי – איננו; חברת הכנסת גולן – איננה.

מיקי לוי: חברת הכנסת נירה שְפֵּק, בבקשה.

נירה שפק: תודה רבה, יושב-ראש הכנסת.

נירה שפק: רק אנחנו נתאמן להגיד שְפַּק ולא שְפֵּק, נכון?

מיקי לוי: מקבל.

קריאה: – – –

נירה שפק: נכון.

נירה שפק: אז גם אני בחרתי – אני רואה שזה היה השיח פה – לדבר על מה שקרה אתמול, כי אני חזרתי עם כאבי בטן הביתה; עם הרבה שמחה בלב, אבל עם כאבי בטן.

נירה שפק: ואני חושבת שאנחנו חייבים את זה לעם שצפה בנו – להגיד: אני מתביישת, ואני מבקשת מכם סליחה.

נירה שפק: אתמול היה יום מאוד משמח, מבחינתי, ומלא תקווה, אבל על היום הזה העיבה עננה שחורה וגדולה.

נירה שפק: התביישתי.

נירה שפק: התביישתי כשראיתי מה קורה פה; התביישתי בחוסר הכבוד אל האחר; התביישתי בסגנון הדיבור; התביישתי במילים הפוגעניות שנאמרו; התביישתי בשפת הגוף האלימה; התביישתי לראות את יושב-ראש הכנסת לא מצליח להשתלט על המליאה; אני מתביישת באלו שניצלו את הבמה החשובה כדי ליצור זילות למוסד החשוב כל כך; התביישתי בזה שנאלצנו להוציא ח"כים ושרים שביזו את המשכן.

נירה שפק: ואני מבקשת סליחה, כי אני אחת מכם.

נירה שפק: אני מבקשת סליחה מכל אותם אזרחים שנאלצו לראות ולשמוע מראות אלו.

נירה שפק: אני מבקשת סליחה מאותם מחנכים שלא ידעו להסביר לתלמידיהם למה מה שאסור להם מותר לחברי כנסת ושרים.

איתמר בן גביר: מה, רק לשמאל מותר לצעוק?

נירה שפק: לא, אני – גם עכשיו, גם עכשיו, אל תפריע לי.

נירה שפק: אנחנו מדברים.

איתמר בן גביר: למדנו מכם.

איתמר בן גביר: מה קרה?

נירה שפק: אני לא יודעת שמאל – אני חורגת כי אני חייבת לענות לך, כי אנחנו מדברים ברמה האישית.

נירה שפק: אני מנצלת את זה שאני ח"כית צעירה ולא ראיתי דברים כאלה קודם, בסדר?

נירה שפק: לא התלכלכתי בזה, ומה שראיתי לא התאים לי.

נירה שפק: אז רגע.

נירה שפק: אני מתביישת ומבקשת סליחה, ומתחייבת לעשות הכול כדי להילחם על פניה וכבודה של הכנסת הזאת; שנדע לכבד את אלו שבחרו בנו וגם את אלה שלא, שנחשוב לפני שאנו מעיזים לדבר אל המיקרופון אם את מה שאנחנו הולכים להגיד נרצה שגם יקירינו יראו ומכך ילמדו.

נירה שפק: אני מברכת אותך, חבר הכנסת מיקי לוי, היושב-ראש, ויודעת שתעשה הכול כדי שכך יהיה.

נירה שפק: ידי מושטת, ומקווה שגם ידכם.

נירה שפק: תודה.

מיקי לוי: תודה רבה לך.

מיקי לוי: הדובר הבא, חבר הכנסת רוטמן – איננו.

מיקי לוי: חבר הכנסת גינזבורג, בבקשה.

איתן גינזבורג: אדוני היושב-ראש, כנסת נכבדה, ראשית, אדוני, אני רוצה לברך אותך על היבחרותך לתפקיד יושב-ראש הכנסת.

איתן גינזבורג: ההצלחה שלך היא ההצלחה של כולנו, הצלחת הדמוקרטיה הישראלית ושל כל אזרחי ישראל.

איתן גינזבורג: הבית הזה, היכל הדמוקרטיה, הוא בית עם תרבות, נוהגים וכללים ייחודיים, כאלה שגם לא תמיד מעוגנים בחקיקה או בתקנון.

איתן גינזבורג: הם כאלה שהולכים איתנו לאורך שנים ארוכות אחורה, אחרי שהתגבשו והשתרשו, ומאפשרים פעילות תקינה ומסודרת של הכנסת.

איתן גינזבורג: בשנים האחרונות אנחנו חווים רמיסה בלתי פוסקת, אדוני היושב-ראש, של אותם נוהגים וכללים.

איתן גינזבורג: חווינו רק לפני שנתיים את פיזורה של הכנסת בתום תקופת מנדט של אחד המועמדים, במקום להחזיר אותו לנשיא, ויצאנו לבחירות אחרי 29 יום.

איתן גינזבורג: משם המצב רק הידרדר, עד למופע האימים שראינו אתמול ונחשפנו אליו במליאה.

איתן גינזבורג: פעם היה, אדוני היושב-ראש, כבוד והדר.

איתן גינזבורג: היה נהוג שלא להפריע באירועים ובמעמדים שונים.

איתן גינזבורג: זמן היה זמן, ואפילו פתחו נאומים במליאה, אדוני, עם המילים "אדוני היושב-ראש, כנסת נכבדה" – דבר שבשנים האחרונות קצת נעלם.

איתן גינזבורג: הרבה נשחק, הרבה נעלם, ובשנים האחרונות המעמד של היכל הדמוקרטיה, של הפרלמנט, נשחק, ונראה שכבר הכול מותר, מהנפת כרזות ודגלים ועד מחיאות כפיים ושריקות במליאה.

איתן גינזבורג: אני פונה אליך, אדוני היושב-ראש, דווקא בתפקידך החדש: בבקשה, תפעל להשיב את התרבות שהייתה בכנסת, את הארשת הממלכתית, את הכבוד ההדדי, את ההדר, את האמון ברצון הטוב של כל יושבי ויושבות הבית הזה, למרות חילוקי הדעות; את התפיסה שהבית הזה הוא ביתם של כל אזרחיות ואזרחי ישראל, שזה בית של כינוס של היושבים בציון.

איתן גינזבורג: מהיכרותי איתך, בידך הדבר.

איתן גינזבורג: תודה רבה, אדוני.

מיקי לוי: תודה רבה, חבר הכנסת גינזבורג.

מיקי לוי: אני אומר לכם כבר, חבריי חברי הכנסת, כנסת נכבדה, מי שיצטרך – ואני מקבל את ההמלצה שלך, כדי לנסות ולהחזיר את הבית הזה לגבולות הטעם הטוב – מי שיעלה לדוכן יפתח במילים – לא רודף כבוד אני, אבל זה מה שהיה; מצידי, אפשר יהיה לקרוא לי בשם בחוץ, אבל מעל הדוכן יגידו: "אדוני היושב-ראש, כנסת נכבדה"; או "חבריי חברי הכנסת", גם זה טוב, זה בסדר.

מיקי לוי: ננסה לאט-לאט להחזיר בחזרה את גבולות הטעם הטוב לבית הזה.

מיקי לוי: אני מאוד מודה לך על ההמלצה, תודה רבה, ואני כבר מאמץ אותה.

מיקי לוי: חבר הכנסת טופורובסקי, בבקשה.

בועז טופורובסקי: תודה, אדוני היושב-ראש.

בועז טופורובסקי: כנסת נכבדה, שבוע נוראי ורווי טרגדיות עבר עלינו בכבישים: ביום שני, 7 ביוני, נהרגה הולכת רגל בת 88 ברחוב הר"ן בביתר עילית.

בועז טופורובסקי: עוד באותו היום נהרגה רוכבת האופנוע תמר סהר, צעירה בת 17 מהוד השרון.

בועז טופורובסקי: ביקרתי את הוריה בשבוע שעבר, והלב נקרע.

בועז טופורובסקי: בפתחו של סוף שבוע דמים, ביום חמישי, 10 ביוני, נהרגו שני צעירים בני 22 בתאונת אופנוע סמוך לרמות מנשה.

בועז טופורובסקי: עוד באותו היום נהרגה הולכת רגל בת 65 ברחוב טשרניחובסקי בחיפה.

בועז טופורובסקי: למוחרת, 11 ביוני, נהרגו אם ובנה, בני 60 ו-29, בתאונה סמוך לגבעת זאב.

בועז טופורובסקי: ביום שבת, 12 ביוני, נהרג צעיר בן 17 סמוך לצומת הרוחות.

בועז טופורובסקי: עוד באותו היום נהרג צעיר נוסף בן 17 בשדרות החשמונאים במודיעין.

בועז טופורובסקי: בהמשך היום הנוראי נפטר מפצעיו הולך רגל, גבר בן 82, לאחר שנפגע מרכב פרטי בבאר שבע ב-6 ביוני.

בועז טופורובסקי: אתמול, 13 ביוני, נהרגה אישה בת 40 בכביש 6 סמוך לקריית מלאכי.

בועז טופורובסקי: עוד אתמול נהרג צעיר בן 18 בהתנגשות רכבו בקיר במודיעין.

בועז טופורובסקי: אחרי שבשבוע שעבר נהרגו שני אנשים, בשבוע החולף ציינו 12 הרוגים בדרכים.

בועז טופורובסקי: אדוני היושב-ראש, המון המון מזל טוב על בחירתך.

בועז טופורובסקי: אני מקווה שגם שרת התחבורה והבטיחות בדרכים החדשה, שאני מאחל לה הצלחה בתפקיד, תשים את המאבק בתאונות הדרכים בראש סדר העדיפויות.

בועז טופורובסקי: תודה.

יישר כוח, בועז, אתה ממשיך.

מיקי לוי: תודה רבה.

מיקי לוי: חברת הכנסת זועבי – מוותרת; חבר הכנסת סופר – אינו נוכח; חבר הכנסת רון כץ – אינו נוכח; חבר הכנסת גולן – אינו נוכח; חבר הכנסת מוסי רז – אינו נוכח.

מיקי לוי: חבר הכנסת בן גביר, בבקשה.

איתמר בן גביר: אדוני היושב-ראש, כנסת נכבדה, ראש וראשון אני רוצה להצטרף כאן לברכות לאדוני.

איתמר בן גביר: אני באמת מאחל לאדוני שיעשה מלאכתו ובאמת יפעל כאן בממלכתיות, כמו שבזמנו היה ממ"ז ירושלים, ומשם ההיכרות הראשונה עם אדוני.

איתמר בן גביר: אני מצטרף גם לאמירות כאן למתן את השיח, אבל – וכאן ה"אבל" החשוב – השבעת ממשלת נתניהו-גנץ לפני תקופה: עומדים להם חברי כנסת מהצד השני וצועקים ומוחים, ומוציאים אותם מהאולם; הפגנת הדגלים השחורים יום-יום בבלפור, עם צעקות, עם קריאות, עם אמירות הרבה הרבה יותר קשות ממה שנאמר כאן – על אלה אני יוצא חוצץ.

איתמר בן גביר: לא יכול להיות שיהיה כאן מוסר כפול.

איתמר בן גביר: לא יכול להיות שכשהשמאל מדבר זה חופש הביטוי, זה ציפור נפשה של הדמוקרטיה, יש בכך חשיבות, וכשהימין צועק מדם ליבו, פתאום אין חופש ואין ביטוי, וחברי הכנסת הנכבדים שנאמו כאן מבקשים לסתום פיות.

איתמר בן גביר: אז אני אומר: למתן את השיח – כן; להפחית את הצעקות – כן.

איתמר בן גביר: אבל ביקורת נוקבת, נחושה – כאלה אנחנו, זה מדם ליבנו, וצריך לכבד את הדמוקרטיה.

מיקי לוי: אתה יודע, חבר הכנסת בן גביר – תודה רבה, אני מצטרף לכל הדברים שאמרת – אם אנחנו נוריד את הצעקות כאן ואת המילים הקשות, וכשנעלה למיקרופונים נגיד את כל אשר על ליבנו מדם ליבנו, אני אברך על כך.

מיקי לוי: אני אגן על הצד הזה שיגיד את דברו בצורה נחושה, כפי שהוא רוצה, במסגרת גבולות הטעם הטוב.

מיקי לוי: אני שמח מאוד על מה שאמרת, ואני מברך אותך על כך.

מיקי לוי: תודה.

מיקי לוי: האם יש עוד מישהו באולם שרוצה לעלות ולהגיד דבר מה?

מיקי לוי: אין?

מיקי לוי: יופי, תודה רבה לכם.

מיקי לוי: תם סדר-היום.

מיקי לוי: הישיבה הבאה תתקיים מחר, יום שלישי, ה' בתמוז התשפ"א, 15 ביוני 2021, בשעה 16:00.

מיקי לוי: ישיבה זו נעולה.

מיקי לוי: תודה רבה.